Es muess no erwähnt wärde, dass Grundsätzlich glaubs überall öppe 40 km/h wäri. Nur schilder gitts chuum. Und drumm kümmeret sich au keine drumm. Ich glaub Gschwindigkeitsmässgrät existiere nid. Me fahrt so schnäll wies de Verkehr  zuelosst.  De Lexus fahrt normalerwyys nid über 30. Denn dr Lexusfahrer macht sich sorge um sini verschalig, drumm fahrt är lieber e bitzli langsamer und blockiert de Verkehr. Sorry für mini Art und Wyys wie ich über Lexusfahrer red. S'Problem isch, dass s'Auto in däm Land wirklich e Statussymbol sind. Und wär sich e Lexus leistet oder least hievt sich in dr Strossehierarchie sehr witt uffe. Dass e 4×4 au in Phnom Penh eigendlich absolut übertriibe isch (Au wenn gwüssi strosse mängisch überfluetet sind)  chunnt denn no dezue.